text: Памёр праваслаўны дыякан Уладзімір Русак, вязень сумлення ў савецкі час | Белорусский Партизан Беларускі Партызан: Новости и события в РБ: общество и люди
  Мабільная версія #belpartisan Дзеліся навінамі в twitter и instagram RSS iPhone Android Facebook Vkontakte Twitter OK
  Бел Рус
  26
  Ноябрь
  20:05
  Меню
  Стужка
  Палiтыка
  Жыццё
  Радасці
  Эканомiка
  Спорт
  Меркаваннi
  Блогi
  Выбар рэдакцыi
  Медыя
  Архіў
  Навiны
  Рускамоўны
  АКТУАЛЬНЫЯ ТЭМЫ:
  Рэпрэсii
  Пратэсты
  Санкціі
  Палітвязні
  Беларусь - Расія
  Павал Шарамет
  Эпидэмiя
  Забарона палетау
  Алiмпiяда
  Памёр праваслаўны дыякан Уладзімір Русак, вязень сумлення ў савецкі час
  На 70-м годзе жыцця памёр проатдыякан Уладзімір Русак, паведамляе ў сваім блогу дыякан Андрэй Кураеў. Русак нарадзіўся ў вёсцы Муцькавічы каля Баранавіч (у савецкі час была перайменаваная ў Зорную, цяпер увайшла ў склад Баранавіч).
  Вучыўся ў Мінскім педінстытуце, але выбраў царкоўную дарогу. Пайшоў працаваць у «Журнал Московской Патриархии», скончыў Маскоўскую духоўную акадэмію і атрымаў званне кандыдата багаслоўя.
  Служыў дыяканам і паралельна пісаў, збіраў звесткі пра савецкія рэпрэсіі супраць праваслаўя. У 1982 годзе дабіўся пераводу ў Віцебск, але за згадку ў пропаведзі пра пакутнікаў за веру яго пазбавілі рэгістрацыі і выслалі ў Жыровічы.
  Русак склаў спісы расстраляных і арыштаваных савецкай уладай святароў. А таксама знайшоў дакументы пра тое, што епіскапаў прызначалі ў епархіі па ўказанні органаў дзяржбяспекі.
  Нарэшце за самвыдатаўскую кнігу «Сведчанне абвінавачвання» ў 1983 годзе Русака арыштаваў КГБ. Прысуд быў максімальны: 7 гадоў калоніі плюс 5 высылкі за «Антысавецкую агітацыю». Але пачалася перабудова, і ў 1988 Русака выпускаюць, і ён выязджае ў Амерыку, дзе правёў большую частку апошніх гадоў жыцця. Там ён выкладаў у семінарыі Рускай праваслаўнай зарубежнай царквы.